CELEX: 62016CN0422
Language: et
Date: 2016-08-01 00:00:00
Title: Kohtuasi C-422/16: Eelotsusetaotlus, mille on esitanud Landgericht Trier (Saksamaa) 1 augustil 2016 – Verband Sozialer Wettbewerb e.V. versus TofuTown.com GmbH

26.9.2016   
            
            
               ET
            
            
               Euroopa Liidu Teataja
            
            
               C 350/17
            
         Eelotsusetaotlus, mille on esitanud Landgericht Trier (Saksamaa) 1 augustil 2016 – Verband Sozialer Wettbewerb e.V. versus TofuTown.com GmbH
   (Kohtuasi C-422/16)
   (2016/C 350/22)
   Kohtumenetluse keel: saksa
   
      Eelotsusetaotluse esitanud kohus
   
   Landgericht Trier
   
      Põhikohtuasja pooled
   
   
      Hageja: Verband Sozialer Wettbewerb e.V.
   
      Kostja: TofuTown.com GmbH
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 17. detsembri 2013. aasta määruse (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1) (edaspidi „määrus (EL) nr 1308/2013”), artikli 78 lõiget 2 saab tõlgendada nii, et mõisted, nimetused ja müüginimetused VII lisa tähenduses 
                     ei
                   pea vastama nimetatud lisas sätestatud nõuetele, kui asjaomastele mõistetele, nimetustele ja müüginimetustele on lisatud selgitavaid ja/või kirjeldavaid täiendeid (nagu näiteks „tofuvõi” [sks k „Tofubutter”] täiesti taimse toote puhul)?
            
         
               2.
            
            
               Kas määruse (EL) nr 1308/2013 VII lisa III osa punkti 1 tuleb mõista nii, et mõiste „piim” tähendab ainult ühe või mitme lüpsmise tulemusena udarast eritunud sekreeti, millele ei ole midagi lisatud ega millest ei ole midagi eraldatud, või võib mõistet „piim” – vajaduse korral koos täpsustavate mõistetega nagu näiteks „sojapiim” – kasutada ka taimsete (täistaimsete) toodete turustamisel?
            
         
               3.
            
            
               Kas määruse (EL) nr 1308/2013 artiklis 78 viidatud VII lisa III osa punkti 2 tuleb tõlgendada nii, et selle alapunktis a loetletud nimetused nagu eelkõige „vadak”, „koor” [sks k Rahm], „või”, „pett”, [lk 3] „juust”, „jogurt” või mõiste „koor” [sks k Sahne] jms reserveeritakse ainult piimatoodetele või võivad ka puht taimsed/täistaimsed tooted, mida valmistatakse ilma (loomse) piimata, kuuluda määruse (EL) nr 1308/2013 VII lisa III osa punkti 2 kohaldamisalasse?
            
         
      (1)  ELT L 347, lk 671.